कारोई बस स्टैंड पर नाला नहीं होने से भरता है बारिश का पानी
भास्कर संवाददाता | भीलवाड़ा
ज्योतिषनगरी के नाम से प्रसिद्ध काराेई के लोग एनएच 78 पर स्थित बस स्टैंड पर नाला नहीं होने से खासे परेशान हैं। लेकिन लोगों की परेशानी की सुध लेने वाला कोई नहीं है। बस स्टैंड पर नाला नहीं होने से पानी की निकासी नहीं हो पाती है। हल्की बारिश से ही बस स्टैंड पर पानी भर जाता है। यह मांग पंचायत से लेकर जिला मुख्यालय और जनप्रतिनिधियों से भी कई बार की जा चुकी है लेकिन कहीं ध्यान नहीं दिया जा रहा है। जिससे राहगीरों के साथ-साथ दुकानदारों को भी भारी परेशानी के साथ आर्थिक नुकसान भी झेलना पड़ता है। नाले से संबंधित शिकायत ग्रामवासी कई बार पंचायत, जिला कलेक्टर, सार्वजनिक निर्माण विभाग प्रभारी मंत्री तक को दे चुके है। जिसके बाद राजसमंद हाइवे निर्माण कार्य कर रही सदभाव कंपनी को नाला निर्माण हस्ते कर दिया ।लेकिन उसने भी अभी तक कोई काम नहीं किया है। वहीं कुछ दंबगों ने क्षतिग्रस्त नाले पर अवैध अतिक्रमण कर रखा है। बारिश के समय गांववासियों को नारकीय जीवन जीने काे मजबूर होना पड़ता है। गांव वासियों ने प्रशासन जन प्रतिनिधियों से इस समस्या से जल्द समाधान कराने की मांग की है।
hin_Deva bho_Deva hin_Deva